Fråzlete vo l' la

Li fråzlete «vo l' la», c' est ene fråzlete di mostraedje d' ene sacwè ou d' ene sakî, metou tot près u å lon.

 Sintake 
E rfondou walon, on-z a ptchî di mete li mot nén candjåve vo al tiesse del fråzlete. I rprezinte ene viye cogne do cmandeu do viebe veyasteure, ci sereut "voe", mins come "vey" est on viebe mostrant ene accion passive, on nel sieve waire (on eploye puvite "waite", "wai" u "louke").

Il est shuvou d' on prono d' djin coplemint, ou pår d' on prono pårtixhrê. Ci prono la si spotche å pus sovint, s' il a ene sipotchåve voyale.

Adonpwis, n a l' adviebe di mostraedje: la (si c' est co assez lon, ou si c' est aprepiant); cie 20inme sieke, sol walon do Mitan, do Coûtchant eyet l' Basse Årdene, ciale 20inme sieke, e Payis d' Lidje, po ene sacwè u ene sakî k' est tot près. Mins, come on l' mostere, ça n' est djamåy bén lon, et les cwate adviebes polèt esse metous come piron-pareys.

L' adviebe pout s' abetchter d' ene betchete ri-.

Les troes mots sont scrîts sins loyeure.

 Egzimpes 
 Sinse prumî 
 Waitîz nosse coreu walon! Vo l' la ki passe al tiesse di  l' eschapêye!
 Vo-z è rla co, des standes avou des lives e walon!
 Vo lzès la pierdous, wai, asteure! et k' on lzî a hapé leus axhlåves k' estént dins les roucsaks.
 Vo t' cial avou t' kipak! Et ti croes k' dji ti rprindrè!
 Vo nos ci arivés divant l' pus bea monumint del veye!

 Dins des ratourneures 
 vo m' la crås avou ça!
 Bén vo t' la bén!
 vo ndè la ene tone!

 Dins les accints do walon 
Dins les accints do walon, e 20inme sieke, ciste emantchåjhe la esteut co corante dins l' walon do Mitan et do Coûtchant, foiravant po les pronos simpes.

Mins dins tos les accints, li sintake a môde francesse (prono + v(o) + adviebe raloyî a «vo».


 Egzimpes di fråzletes so ç' modele la  

 Pî-notes 

Categoreye:Croejhete walone